ಸತ್ತ ಕರುಳ ಕುಡಿಯನ್ನ ಹೊತ್ತು ತಿರುಗುತ್ತಿದೆ ಕೋತಿ!

ಚಿಕ್ಕಬಳ್ಳಾಪುರ: ಸತ್ತು ಕರಳುಕುಡಿ ಮರಿಕೋತಿಯನ್ನು ಎಲ್ಲೂ ಬಿಡದೇ ಕಳೆದ ಎರಡು ದಿನಗಳಿಂದ ತಾಯಿ ಕೋತಿಯೊಂದು ಹೊತ್ತು ತಿರುಗುತ್ತಿರುವ ಮನಕಲಕುವ ಘಟನೆ ಚಿಕ್ಕಬಳ್ಳಾಪುರದ್ಲಲಿ ನಡೆದಿದೆ.

ಜಿಲ್ಲೆಯ ಗೌರಿಬಿದನೂರು ನಗರದಲ್ಲಿ ಆಗ ತಾನೆ ತನ್ನ ಕರುಳ ಬಳ್ಳಿ ಹಂಚಿಕೊಂಡು ಹುಟ್ಟಿರುವ ಕೋತಿ ಮರಿಯೊಂದು ಸತ್ತು ಹೋಗಿದೆ. ಕೋತಿ ಮರಿ ಸತ್ತು ಹೋಗಿದರೂ ಸಹ ತಾಯಿ ಕೋತಿ ಅದನ್ನು ತಾನು ಎಲ್ಲಿ ಹೋದರೂ ಅಲ್ಲಿಗೆ ಕರೆದುಕೊಂಡು ಹೋಗುತ್ತಿದೆ.

ಗೌರಿಬಿದನೂರು ನಗರದ ಅಂಚೆ ಕಚೇರಿ ಅಸುಪಾಸಿನಲ್ಲೇ ಕೋತಿ ಅಡ್ಡಾಡುತ್ತಿದ್ದು. ತಾಯಿ ಕೋತಿಯ ಮಮತೆ ಕಂಡು ನೋಡುಗರು ಮನಕಲಕುವಂತಿದೆ.

ಈ ಹಿಂದೆ ಚಾಮರಾಜನಗರದ ಭ್ರಮರಾಂಭ ಬಡಾವಣೆಯಲ್ಲಿ ಕೋತಿಯೊಂದು ಒಂದು ವಾರ ತನ್ನ ಮೃತ ಮರಿಯನ್ನು ತನ್ನ ಕಂಕುಳಿನಲ್ಲಿ ಹೊತ್ತು ತಿರುಗಾಡುತ್ತಿತ್ತು. ಕೋತಿ ತಾಯಿಗೆ ತನ್ನ ಕಂದ ಒಂದು ವಾರದ ಹಿಂದೆಯೇ ಮೃತಪಟ್ಟಿತ್ತು ಎಂಬ ವಿಷಯ ತಿಳಿದಿರಲಿಲ್ಲ. ತಿಳಿದಿದ್ರು ತಾಯಿ ಕರುಳು ಮಾತ್ರ ತನ್ನ ಮರಿ ಸಾವನ್ನಪ್ಪಿಲ್ಲ ಎಂಬ ಭಾವನೆಯಲ್ಲೇ ಇತ್ತು. ತನ್ನ ಕಂದ ಈಗ ಏಳುತ್ತೆ, ಆಗ ಏಳುತ್ತೆ ಎಂಬ ಭಾವನೆಯಲ್ಲೇ ತಾಯಿ ಕೋತಿ ಮರಿ ಕೋತಿಯ ಮುಖವನ್ನು ನೆಕ್ಕಿ ಎಬ್ಬಿಸಲು ಪ್ರಯತ್ನ ಪಟ್ಟಿತ್ತು.